Иерсинияҳо

Иерсинияҳо () — ҷинси бактерияҳо аз оилаи энтеробактерияҳо.

Ба шарафи бактерияшиноси швейсарӣ Александр Йерсен номгузорӣ шудааст. Иерсинияҳо қаламчамикробҳои байзашакли грамманфӣ мебошанд, ки дарозиашон чанд ва қутрашон як ҳиссаи микрометр (мкр) аст. Иерсинияҳо бактерияҳои беҳавозиҳ (анаэроб)-и эҳтимолӣ буда, 18 намудро дар бар мегиранд. Баъзе намудҳои онҳо барои одам бемориангез мебошанд. Дар ҷисми хояндаҳо ва баъзе ширхӯрҳо зиндагӣ мекунанд. Иерсинияҳо ба воситаи хун (Yersinia pestis) ва ғизоҳое, ки аз иерсинияҳо олуда шудаанд (бештар Yersinia pseudotuberculosis), бахусус сабзавот, шир ва гӯшт интиқол меёбанд. Баъзе намудҳои иерсинияҳоро эҳтимол содатаринҳо низ паҳн кунанд. Иерсинияҳо дар ҳарорати +1-40С афзоиш ёфта, баъзе аз онҳо муддати 20-30 дақ. ба ҳарорати +50-600С тоб меоваранд. Иерсинияҳо зери таъсири моддаҳои оксидкунанда зуд маҳв мешаванд.

 Эзоҳ 

 Адабиёт